Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 295/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Tirol”

Viitenumero: PDO-AT-A0230-AM01

Tiedonannon päivämäärä: 21.2.2020

HYVÄKSYTYN MUUTOKSEN KUVAUS JA PERUSTELUT

Kuvaus ja perustelut

Hehtaarikohtaista enimmäismäärää on muutettava, koska viinitarhaluetteloa on alettu pitää yhdennetyn hallinto- ja valvontajärjestelmän vaatimusten mukaisesti.

YHTENÄINEN ASIAKIRJA

1. Tuotteen nimi

Tirol

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Alkuperänimitystä ”Tirol” voidaan käyttää viineistä ja laatukuohuviineistä. Laatukuohuviinien osalta käyttö on käytännössä kuitenkin harvinaista. Tirol-viiniä valmistetaan pääasiassa merkinnällä ”Qualitätswein”. Analyyttiset ominaisuudet esitetään tuote-eritelmässä.

Sen lisäksi Tirol-viiniä valmistetaan myös esimerkiksi merkinnöillä ”Kabinett”, ”Spätlese” ja ”Eiswein”. Niiden analyyttiset ominaisuudet esitetään tuote-eritelmässä. Koska pieniä viljelyalueita on paljon, viinien aistinvaraisia ominaisuuksia ole mahdollista määrittää yhdenmukaisesti.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Asianomaiset viininvalmistusmenetelmien rajoitukset

Alkuperänimityksen ”Tirol” viineille sallitaan kaikki valmistusmenetelmät, joista säädetään suojatulla alkuperämerkinnällä varustetun viinin osalta asetuksissa (EU) 2019/934 ja (EU) 2019/935, lukuun ottamatta käsittelyä kaliumsorbaatilla ja dimetyylidikarbonaatilla. Viinien happamuutta voidaan vähentää asetusten (EU) 2019/934 ja (EU) 2019/935 mukaisesti. Itävallan maatalous-, alue- ja matkailuministeri päättää mahdollisesta happamuuden lisäämisestä kasvukaudella vallitsevien sääolojen perusteella. Viinien happamuuden lisäämistä koskevat edellytykset määritellään asetuksissa (EU) 2019/934 ja (EU) 2019/ 935.

Erityiset viininvalmistusmenetelmät (mukaan lukien väkevöiminen) määräytyvät tapauskohtaisesti valitun perinteisen tuotantotavan mukaan, ja ne esitetään tuote-eritelmässä.

b. Enimmäistuotokset

10 000 kg rypäleitä hehtaaria kohti

6. Rajattu maantieteellinen alue

Alkuperänimityksen ”Tirol” maantieteellinen alue kattaa koko Tirolin osavaltion Itävallassa.

7. Pääasiallinen rypälelajike / pääasialliset rypälelajikkeet

Zweigelt - Rotburger

Grüner Veltliner - Weißgipfler

Zweigelt - Blauer Zweigelt

8. Yhteyden/yhteyksien kuvaus

Muutamat yksittäiset yritykset tuottavat viiniä ilmasto-olosuhteiltaan suotuisilla paikoilla. Sen vuoksi ilmasto- ja maaperäolosuhteita ei voida kuvata yleisesti. Tirolin viinialueella viiniä tuottavat siten ainoastaan perheyrityksinä toimivat viininviljelijät, jotka käyttävät ainoastaan omasta tuotannosta saatavia rypäleitä ja myyvät tuotteitaan suoraan tilalta. Jotta rypäleet olisivat terveitä ja kypsiä sadonkorjuun aikaan, kasvatettavien rypälelajikkeiden ja niiden perusrunkojen ominaisuuksien olisi sovelluttava geologisiin ja ilmasto-olosuhteisiin. Niiden olisi oltava talvenkestäviä ja resistenttejä sinitaudeille ja pilaantumiselle sekä kukittava myöhään. Koska erilaisia pieniä viljelyalueita on paljon, viinien aistinvaraisia ominaisuuksia ole mahdollista määrittää yhdenmukaisesti. Ilmaston ankaruus ja yö- ja päivälämpötilojen suuret erot huolehtivat siitä, että viineillä on hyvä happorakenne.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Alkuperänimityksellä ”Tirol” varustettua viiniä voidaan Sekt-kuohuviiniä, laatukuohuviiniä ja Hauersekt-kuohuviiniä lukuun ottamatta saattaa markkinoille vain virallisella tarkastusnumerolla (staatliche Prüfnummer) varustettuna. Tarkastusnumeron myöntämiseksi kaikista viineistä, jotka on määrä saattaa markkinoille alkuperänimityksellä ”Tirol” varustettuna, otetaan näyte (järjestelmällinen valvonta) (ks. tuote-eritelmä). Aistinvaraisessa tutkimuksessa viinit tutkii virallinen viininmaistajien arviointikomitea. Virallinen arviointikomitea koostuu kuudesta viininmaistajasta ja komitean puheenjohtajasta. Näytteet annetaan viininmaistajille nimettöminä. Tarkastuslomakkeelle on merkitty vain arviointiin tarvittavat tiedot, kuten perinteinen nimitys (Qualitätswein, Kabinett, Spätlese, Auslese jne.), lajike ja vuosikerta. Viininmaistajat arvioivat oman kokemuksensa ja käytettävissä olevien vertailuviinien perusteella, ovatko tutkittavat viinit lajikkeelle, vuosikerralle ja perinteiselle nimitykselle tunnusomaisia ja kaupan vaatimusten mukaisia (virheettömiä). Makua koskevaan kysymykseen vastataan joko KYLLÄ tai EI. Kielteinen arvio on perusteltava kirjallisesti. Näyte täyttää vaatimukset aistinvaraisten ominaisuuksien osalta, kun maistajien enemmistö on antanut myönteisen arvion. Jos arviot jakautuvat tasan eli 3:3, näyte annetaan toisen maistajien komitean arvioitavaksi. Jos arviot jakautuvat toistamiseen tasan, arviointitulos katsotaan kielteiseksi.

Linkki eritelmään

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUVL L 9, 11.1.2019, s. 2.